Nongnung gahtong hte Kongdum gahtong ni Jinghpo laika sharin hkam la ma ai
畹町镇芒棒村委会举办景颇文培训班
时间:2015-07-31 10:38:30 来源:德宏团结报
Wandin gat mare Manbang ninghton na Nongnung gahtong hte Kongdum gahtong ni go, shata 7 nhtoi 20 ya shani ko nna shawa masha ni hpe Jinghpo laika woi sharin hpang ma ai.
Mare ko Jinghpo laika sharin ya na jong sara n nga ai majo, shaning shagu na jong dat ten hta, Nongnung gahtong hte Kongdum gahtong na shawa masha ni hte jongma ni hpe Jinghpo laika woi sharin lai wa sai. Daining go mungdo ma- kam masha dap ni Jinghpo laika sharin na matu gumhpro sa garum ai hte rau, hpaji n-gun sa jo da ma ai. Nongnung gahtong hte Kongdum gahtong go Myen mung hte hka sha din hkat nga ai. Ndai shara go laika hpaji kung ai masha n lo, ja sutgan loi no hpang hkrat, ka-ni nang hpam lu sha nga re shara rai nga ai. Dai zon re mang hkang nga ai lam hpe, mare gahtong masha ni dum chye ai lam go, laika hpaji hte shakung shakat shadum jahprang la ra ai, grau nna go ma gaji ni hpe laika hpaji hte pon ba la ra nga ai, laili laika chyechyang wa jang she jo lai lam de hkom sa nhtom, lani hte lani kunghpan wa na re, dai majo mare salang ga- htong ningbo ni n-gun jo ai gata hta, mare na hkrisatan hpung ni ko nna, jong dat ten du shagu jongma ni hte shawa masha ni hpe ta tut Jinghpo laika sharin hkam la shangun ma ai. Ga- htong masha ni hte jongma ni go Jinghpo laika lu sharin hkam la ai majo grai gabu ma ai. Jinghpo laika sharin ya na sara go mare masha Mahko Yong hte Hpauyam On Bang hpe sharin shangun ma ai.
Ndai lang na sharin hpong hta Jinghpo laika sa sharin hkam la ai jongma marai 53 du ma ai, sharin hpong hpe shata 8 nhtoi 20 ya shani du hkra hpo na hku re.
ivj ik/g ovs qkf evg rczd
Sumla shiga
Anhte mungdo hpyen hpung go sharot ai...
Mungdo pati asuya rung na woion ningb...
Sakhkung yidung hpaga dap“12315 mari ...
kac_Latn zho_Hans zho_Hans kac_Latn kac_Latn kac_Latn ltg_Latn kac_Latn kac_Latn kac_Latn kac_Latn